Súkromná stredná odborná škola podnikania, Námestie mládeže 587/17, 960 01 Zvolen

**Výberové konanie na pracovnú stáž do Španielska**

Súkromná stredná odborná škola podnikania vypisuje **výberové konanie na pracovnú stáž do španielskej Granady, ktorá sa uskutoční od 15.9. do 2.10. 2020**, t.j. na 17 dní. Stáž škola organizuje prostredníctvom celoeurópskeho mobilitného projektu Erasmus plus, ktorý schválila Agentúra pre celoživotné vzdelávanie. Stáže sa zúčastní **12 študentov plus 2 náhradníci**. Stáž je kompletne hradená z projektu, študenti nebudú platiť nič. Doprava bude zabezpečená kombinovane letecky a autobusom, ubytovanie je zabezpečené v Granade, strava bude 3x denne. Účastníci stáže tiež majú zabezpečenú lístky na miestnu dopravu počas trvania stáže. Na pracovisku bude mať každý študent svojho tútora. Škola tiež zabezpečí 2 sprevádzajúce osoby. Súčasťou je tiež zabezpečenie komplexného poistenia pre účastníkov stáže. Stáž bude prebiehať v 4 spoločnostiach v meste Granada

Cieľom zahraničného odborného pobytu je sprostredkovať študentom našej školy možnosť získať prehľad o fungovaní zahraničnej ekonomiky, zabezpečiť získanie znalostí a zručností z oblasti marketingu, manažmentu, administratívy, digitálnych technológií a podnikania z hľadiska celoeurópskeho chápania ekonomiky, podnikania a pracovného uplatnenia sa po ukončení štúdia na škole.

**Podmienky výberu:**

**Výber účastníkov budeme realizovať s ohľadom na ich študijné výsledky, jazykové schopnosti, mentálne a povahové vlastnosti /napr. schopnosť pracovať v tíme. Pri výbere budú dodržané antidiskriminačné pravidlá. Bude sa jednať prevažne o študentov 2. a 3. /príp. 4./ ročníka študijného odboru „škola podnikania“, doplnení študentami ostatných ročníkov toho istého odboru. Profilové predmety v tomto odbore sú predmety ekonomické a predmety súvisiace s podnikaním ako je etika, právo, ale aj digitálne technológie a pod. Účastníci stáže budú tiež vyberaní na základe schopností riešiť konflikty, prispôsobovať sa zmeneným podmienkam a celkového morálneho profilu. Výberová komisia bude pozostávať z koordinátora projektu, riaditeľa školy a triednych učiteľov.**

**Termín prijímania prihlášok**: Všetci študenti /okrem tých ktorí už stáž Erasmus plus, príp. Leonardo da Vinci sa môžu prihlásiť **do 23.6 2020** u riaditeľa školy príp. u triedneho učiteľa.

Výberové konanie bude ukončené **25.6.2020. Výsledky budú zverejnené do 26.6.2020**

Výsledky budú zverejnené na www stránke školy a na informačnej nástenke.

Vo Zvolene 15.6. 2020 PaedDr. Pavel Igríni

 riaditeľ školy

Pozn.: Škola si vyhradzuje malé zmeny v organizácii stáže spôsobené vonkajšími okolnosťami /termín leteniek a pod. Pre prihlásených študentov a vybraných študentov je prihláška záväzná. V prípade neodôvodneného odrieknutia stáže, budú niesť trovy spôsobené /letenky, storná a pod. študenti resp. Ich zákonní zástupcovia./